**ZAPISNIK SJEDNICE ŠKOLSKOG ODBORA**

 Zapisnik sa 13. sjednice Školskog odbora OŠ Vjekoslava Kaleba Tisno, održane 01. prosinca 2014. godine u 12.00. sati u prostoru knjižnice OŠ Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Martina Fantov i Silvio Šoda, članovi; Slavka Plenča, ravnateljice.

Za zapisničara je postavljen Silvio Šoda.

 Nenazočni su: Miro Torić, Jana Ukas i Antonija Modrušan.

 Predsjednik Školskog Odbora Kristijan Jareb je otvorio sjednicu pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 13. sjednice,
2. Prethodna suglasnost Školskog odbora za zapošljavanje učitelja matematike na određeno nepuno radno vrijeme (20 sati tjedno) do povratka djelatnice sa bolovanja, a najdulje do 45 dana,
3. Prethodna suglasnost Školskog odbora za zapošljavanje učitelja matematike na određeno nepuno radno vrijeme (17 sati tjedno) do povratka djelatnice sa bolovanja, a najdulje do 45 dana,
4. Usvajanje Poslovnika Školskog sportskog društva „Tisno“,
5. Imenovanje voditelja Školskog sportskog društva „Tisno“ ,
6. Razno

*Ad.1.* Na zapisnik sa 12. sjednice Školskog odbora nitko od nazočnih članova nije imao primjedbe te je zapisnik jednoglasno prihvaćen.

*Ad.2. i 3.* Učiteljica matematike Ana Skračić Vukičević, otvorila je bolovanje 17. studenog 2014. godine. Ravnateljica je satnicu od 40 sati (koliko iznosi tjedno zaduženje učiteljice matematike) prerasporedila na učitelja informatike Marka Papka i učitelja fizike Daniela Berovića. S obzirom da se do isteka zakonskog roka od 15. dana djelatnica nije vratila na posao, ravnateljica traži od Školskog odbora suglasnost za produženje ugovora Marku Papku i Danielu Beroviću do 45. dana. Članovi Školskog odbora suglasni su sa zahtjevom ravnateljice.

*Ad.4.* Tajnik je članovima Školskog odbora dao na uvid Poslovnik Školskog sportskog društva „Tisno“ (u daljnjem tekstu: ŠSD) koji je Školski odbor dužan donijeti sukladno članku 5. Pravilnika o načinu osnivanja, zadaćama, djelokrugu i načinu rada školskih sportskih društava (NN 13/14.), a na prijedlog ravnateljice. Nitko od članova Školskog odbora nije imao primjedbe na Poslovnik, te je isti jednoglasno usvojen.

*Ad.5.* Sukladno članku 4. Pravilnika o načinu osnivanja, zadaćama, djelokrugu i načinu rada školskih sportskih društava (NN 13/14.) Školski odbor imenuje za voditelja ŠSD Dinka Lucića, koji je zaposlen u OŠ Vjekoslava Kaleba na radnom mjestu učitelja tjelesne i zdravstvene kulture.

*Ad.6.* Pod točkom Razno ravnateljica traži suglasnost Školskog odbora za produženjem ugovora o radu na određeno vrijeme do 45 dana za Zoranu Olivari koja je zaposlena na radnom mjestu kuharice/spremačice na puno radno vrijeme (40 sati tjedno), kao zamjena za Danicu Žurić koja je na bolovanju. Članovi Školskog odbora suglasni su sa zahtjevom ravnateljice.

Sjednica je završila u 12.30. sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/14-01/10

URBROJ: 2182/1-12/1-10-14-2

Tisno, 01. prosinca 2014.